Mikkelin Kissat

Mikkelin Kissat (lyhenne MiKi) on mikkeliläinen jalkapalloon erikoistunut urheiluseura. Seuraa hallinnoi taustayhtiö Mikkelin Kissat ry. Mikkelin Kissojen edustusjoukkue pelaa Kolmosessa nimellä Mikkelin Pallo-Kissat (lyhenne MiPK).

 Historiaa 

Mikkelin Kissat perustettiin vuonna 1981, mutta merkittiin yhdistysrekisteriin vasta 1983. Varsinainen toiminta seurassa alkoikin vuonna 1984 Mikkelin Pallo-Kissojen (MiPK) seuraajana. Pallo-Kissojen juuret juontuvat aina 1900-luvun ensimmäisiin vuosiin asti asti, sillä uutta jalkapallon erikoisseuraa, MiPK:a olivat perustamassa vuonna 1946 Mikkelin työväentalolla yleisseura Mikkelin Vauhdin jalkapalloilijat. Vauhti taas sai alkunsa vuonna 1907 nimellä Mikkelin Työväenyhdistyksen Voimistelu- ja Urheiluseura. 

MiPK aloitti taipaleensa maakuntasarjasta, josta se nousi 1950-luvulla ensimmäisenä mikkeliläisseurana Suomi-sarjaan. Pallo-Kissojen menestyksekkäimpiä aikoja olivat vuodet 1962–1964, 1971 ja 1974–1979, jolloin seura pelasi Mestaruussarjassa. Heidän paras saavutus siellä oli neljäs sija kausina 1962, 1974 ja 1975. Lisäksi seura voitti Työväen urheiluliiton mestaruuden vuonna 1977. Pallo-Kissat ajautui kuitenkin 1980-luvun alussa talousvaikeuksiin ja kausi 1983 II divisioonassa jäi konkurssiin haetun seuran historian viimeiseksi.

MiPK:n pelaajat siirtyivätkin kaudeksi 1984 Mikkelin Kissoihin, jolle yritettiin myös siirtää MiPK:n sarjapaikkaa II divisioonassa, mutta Palloliitto ei suostunut tähän. Näin Kissat joutui aloittamaan uudestaan pohjalta eli V divisioonasta. Sieltä seura nousi vuosittain sarjaportaan ylöspäin aina II divisioonaan asti, mutta putosi jo kaudella 1988 takaisin III divisioonaan. Vuodeksi 1994 MiKi nousi jälleen takaisin II divisioonaan, jonka itälohkossa se vakiinnutti seuraavina vuosina paikkansa sarjan keskikastissa ja oli parhaimmillaan kaudella 1997 kolmas. Vuonna 1994 MiKi voitti Suomen Cupin pikkufinaalin.

Vuoden 1998 päätteeksi MiKi:n ja Mikkelin Palloilijoiden (MP) edustusjoukkueet ja A-juniorit yhdistyivät ja muodostivat Ykköseen FC Mikkelin. Fuusio purettiin kuitenkin jo vuonna 2001 ja MiKi palasi jälleen edustusjalkapallotoimintaan mukaan, ja on sen jälkeen pelannut kaudet 2002, 2004–2005 ja 2007 Kakkosessa ja loput Kaakkois-Suomen Kolmosessa.

Kolmosen kaudelle 2016 MiKi osallistui Mikkelin Pallo-Kissojen 70-vuotisjuhlien kunniaksi nimellä MiPK. MiPK voitti Kolmosen lohkonsa ja nousi seuraavaksi kaudeksi Kakkoseen.

Kausi kaudelta

KausiSarjatasoSarjaLohkoSijoitusSarjasiirrot19846. tasoV divisioonaSaimaa1.Nousu IV divisioonaan19855. tasoIV divisioona11. lohko1.Nousu III divisioonaan19864. tasoIII divisioona6. lohko1.Nousu II divisioonaan19873. tasoII divisioonaItälohko8.19883. tasoII divisioonaItälohko12.Putoaminen III divisioonaan19894. tasoIII divisioona6. lohko3.19904. tasoIII divisioona6. lohko5.19914. tasoIII divisioona6. lohko8.19924. tasoIII divisioona6. lohko4.19934. tasoIII divisioona7. lohko2.Nousu II divisioonaan19943. tasoII divisioonaItälohko8.19953. tasoKakkonenItälohko4.19963. tasoKakkonenItälohko6.19973. tasoKakkonenItälohko3.19983. tasoKakkonenItälohko6.Fuusio MP:n kanssa (FC Mikkeli)20023. tasoKakkonenItälohko11.Otti FC Mikkelin/MiPa:n sarjapaikan Kakkosessa; putoaminen Kolmoseen20034. tasoKolmonenKaakkois-Suomi1.Nousukarsintalohko C - 1. - nousu Kakkoseen20043. tasoKakkonenItälohko9.20053. tasoKakkonenItälohko12.Putoaminen Kolmoseen20064. tasoKolmonenKaakkois-Suomi1.Nousukarsintalohko C - 2. - nousu Kakkoseen20073. tasoKakkonenLohko A14.Putoaminen Kolmoseen20084. tasoKolmonenKaakkois-Suomi5.20094. tasoKolmonenKaakkois-Suomi2.20104. tasoKolmonenKaakkois-Suomi3.20114. tasoKolmonenKaakkois-Suomi5.20124. tasoKolmonenKaakkois-Suomi8.20134. tasoKolmonenKaakkois-Suomi4.20144. tasoKolmonenKaakkois-Suomi

11 kautta Kakkosessa / II divisioonassa
15 kautta Kolmosessa / III divisioonassa
1 kausi Nelosessa / IV divisioonassa
1 kausi Vitosessa / V divisioonassa

 Päävalmentajat 

  Teppo Yli-Karro (2002)
  Jorma Immonen (2003)
  Tibor Gruborovics (2004)
  Jorma Immonen (2005)
  Jukka Gråsten (2006)
  Janne Wilkman (2007)
  Risto Lähde (2008–2011)
  Tommi Sariola (2011)
  Jukka Gråsten (2012)
  Timo Vehviläinen (2013–)

 Maalikuninkaat 

KausiPelaajaMaalit2002 Iiro Kiukas142003 Miikka Oinonen242004 Joona Ikonen72005 Juha-Matti Murtonen62006 Iiro Kiukas142007 Iiro Kiukas72008 Tommi Sariola122009 Joona Ikonen132010 Tommi Sariola122011 Timo Mattila92012 Riiko Lappalainen82013 Miikka Oinonen16

 Junioritoiminta 

MiKi:llä on kaudella 2014 yhteensä 10 juniori-ikäluokkaa MiKi Nappuloista (s. 2006-2009) A-junioreihin (s. 1995-1996). Parhaimmillaan MiKi:n B-juniorit ovat pelanneet kaudella 1996 SM-sarjassa, ja lisäksi MP:n kanssa FC Mikkeliksi yhdistyneet A-juniorit saivat SM-hopeaa vuonna 1999. MiKi on myös järjestänyt vuodesta 1987 lähtien kesä-heinäkuun vaihteessa Mikkeli Turnauksen 7–13-vuotiaille junioreille ikäluokittain. Vuonna 2013 Mikkeli Turnaukseen osallistui yhteensä 92 joukkuetta eri puolilta Suomea.

 Pelaajat 
 Entisiä suomalaispelaajia 
  Jussi Jääskeläinen
  Shefki Kuqi
  Eetu Muinonen

 Entisiä ulkomaalaispelaajia 

  Ciprian Brighiu (2005)
  André de Carvalho Monteiro (2007)
  Stanislav Jurgelevitš (2007)
  Sergei Leontjev (1990–1993)
  Michael McDade (2009–2010)
  Mihail Monin (1998)
  Ronald Mugabi (2005)
  Jüri Škoda (1992–1994)
  Sergei Tihomirov (1998)

 Lähteet 

 Aiheesta muualla 
 Mikkelin Kissojen virallinen sivusto

Luokka:Mikkeliläiset urheiluseurat
Luokka:Suomalaiset jalkapalloseurat
Luokka:Vuonna 1981 perustetut urheiluseurat
Luokka:Suomen Työväen Urheiluliiton jäsenseurat